CBG ลุ้นกำไรไตรมาส 2 ฟื้นตัวเด่น รายได้ต่างประเทศพุ่ง โบรกแนะซื้ออัพเป้าใหม่ 126 บาท
CBG ลุ้นกำไรไตรมาส 2/65 ฟื้นตัวเด่น รายได้ใน-ต่างประเทศขยายตัว ต้นทุน packaging ลด คาดหนุนปีนี้กำไรทะลุ 3.2 พันลบ. โบรกแนะซื้ออัพเป้าใหม่ 126 บาท
CBG ลุ้นกำไรไตรมาส 2/65 ฟื้นตัวเด่น รายได้ใน-ต่างประเทศขยายตัว ต้นทุน packaging ลด คาดหนุนปีนี้กำไรทะลุ 3.2 พันลบ. โบรกแนะซื้อ อัพเป้าใหม่ 126 บาท
27 ก.ค. 2565

บล.เคทีบีเอสที ระบุในบทวิเคราะห์วันนี้ (27 ก.ค.65) ว่า บริษัท คาราบาวกรุ๊ป จำกัด (มหาชน) หรือ CBG ประเมินกำไรสุทธิไตรมาส 2/2565 ที่ 747 ล้านบาท โต 13% เทียบไตรมาสก่อนหน้า กำไรที่ฟื้นตัวเทียบไตรมาสก่อนหน้า หนุนโดยรายได้รวมขยายตัว 8% เทียบไตรมาสก่อนหน้า จากรายได้ Domestic branded own ที่ โต 7% เทียบไตรมาสก่อนหน้า, รายได้ distribution business ที่ทำสถิติสูงสุดใหม่ที่ต่อเนื่อง และรายได้ต่างประเทศขยายตัว 12% เทียบไตรมาสก่อนหน้า
นอกจากนี้ GPM ทรงตัวปรับประมาณการกำไรสุทธิปี 2565-2566 ขึ้นโต 9% และ โต 7% ตามลำดับ สะท้อนกำไรไตรมาส 2/2565 ที่ฟื้นตัวเร็วกว่าคาด, รายได้ต่างประเทศ และ distribution business ที่ดีกว่าคาด โดยประเมินกำไรสุทธิปี 2565 ที่ 3,221 ล้านบาท โต 12% เทียบช่วงเดียวกันของปีก่อน และปี 2566 อยู่ที่ 3,696 ล้านบาท โต 15% เทียบช่วงเดียวกันของปีก่อน
ขณะที่ราคาหุ้น outperform SET โต 3% ใน 1 เดือนที่ผ่านมา โดยมองว่าราคาปัจจุบันน่าสนใจ ยังไม่สะท้อนผลประกอบการที่จะฟื้นตัวเทียบช่วงเดียวกันของปีก่อน, เทียบครึ่งแรกปี 2565 จากรายได้ทั้งในและต่างประเทศที่ขยายตัวและต้นทุน Packaging ลด โดยปรับคำแนะนำขึ้นเป็น “ซื้อ” และปรับราคาเป้าหมายขึ้นเป็น 126.00 บาท